ادهم / سمحينى يا ياسمين إنتى طول عمرك بتسمحينى وبتغفرى ليا  أنا عارف إنى جرحتك جرح كبير وخبيت عليكى الحقيقه  بس إنتى ديما بتسمحينى وأكيد هتسمحينى وهتغفرى ليا  أنا مش عايزك تضيعى منى يا ياسمين  إفتحى ياياسمين وخدينى فى حضنك أو حتى عتبينى وزعقيلى  بس المهم تتكلمى سكاتك ده قتلنى  انا غلطت وعارف انك عمرك ماقصرتى معايه وكنتى ديما وقفه جمبى ومحسسانى انى ملك وإنتى ملكتى  بلاش تسبينى لوحدى فى الدنيا دى  انا بحبك يا ياسمين وعايزك انتى صدقينى عايزك انتى ومش عايز حد غيرك  رودى عليا يا ياسمين  ياسمين 0000 ياسمين  وساعتها يخبط ادهم الباب بكتفه ويدخل جرى على الاوضه يلاقى ياسمين مرميه على الارض وشراين إديها مقطوعه وغرقانه فى دمها  يضمها ادهم لحضنه ويقولها وهو فى حاله زهول  ادهم / ياسمين رودى عليا ياحبيبتى هتكونى بخير إوعى تسبينى وتمشى  إوعى تسبينى فى الدنيا دى لوحدى  ويشلها ادهم ويجرى بيها زى المجنون على أقرب مستشفى